Virtsu raudteejaam

Virtsu raudteejaam oli raudteejaam Virtsus, Rapla–Virtsu kitsarööpmelisel raudteel. 
Jaam oli kasutusel aastail 1931–1968. 

Peale kolme endise raudteelaste elamu on jaamast tänini alles ka veduridepoo, pagasikuur, perroon ja kauba ümberlaadimisjaama hoone. 

Ajalugu
pisi|vasakul|Virtsu algne jaamahoone 1930. aastatel. Hoone hävis sõjategevuse käigus 1944
pisi|Virtsu jaama depoo ja veetorn 1932. aastal
Jaam teenindas ronge Rapla–Virtsu raudtee lõpp-peatusena ning asus Rapla raudteejaamast 95,3 km kaugusel.Eesti kitsarööpmelised raudteed Virtsust sai sellal sõita kitsarööpmelisel raudteel Tallinna. 
Kuigi tegemist oli liini lõppjaamaga, jätkus raudtee sealt veel Virtsu sadamasse.

Algne puidust kahekorruseline jaamahoone ehitati tõenäoliselt Leon Johansoni eriprojekti järgi. Hoone asus hilisema jaamahoone vastas, kuid hävis sõjategevuse käigus 20. septembril 1944. Samuti hävis veetorn ja üks raudteeametnike elamu.Virtsu ajalugu 

Hiljem võeti jaamahoonena kasutusele algselt raudteelaste elamuks kavandatud hoone, mis täitis seda funktsiooni kuni raudtee sulgemiseni. 
Peale sulgemist tegutses hoone raudteelaste puhkekoduna. 

Viimane reisirong väljus Virtsust 25. mail 1968 kell 21.06.RAPLA - VIRTSU; Eesti Raudteeajaloo Selts
Raudtee demonteeriti suuremas osas 1969. aastal.

Virtsu jaamas töötas alaliselt reparatsioonivedur Kc4-100, mis aastatel 1974–2021 seisis Tallinna Transpordikooli õuel. Alates 28. oktoobrist 2021 on vedur Haapsalus Raudtee- ja Sidemuuseumis.

Tänapäeval on endised raudteejaama hooned eraomanduses ja enamasti kasutusel elamutena. 

Pilte

Vaata ka

 Kitsarööpmeline raudtee Eestis
 Eesti raudteetransport
 Rapla–Virtsu raudtee

Viited

Välislingid
 Kus lõpevad rööpad, seal varitseb kaos. Virtsu raudtee on endiselt sõidukõlblik!; Sõnumileht: SL, nr. 142, 19 juuni 1996 (DIGAR)
 Nostalgiline matk raudteel, kus viimane vedur andis vilet pool sajandit tagasi; Pärnu Postimees, 02.06.2018
 Kui rong veel Virtsu viis…; tehnikamaailm.ee
 YouTube'i video: Viimane kitsarööpmeline rong
 YouTube'i video: Virtsu rong 

Kategooria:Eesti raudteejaamad
Kategooria:Lääneranna vald